b'\n_START_ARTICLE_\nDavid Monroe Shoup\n_START_SECTION_\n\xc5\xbdivljenjepis\n_START_PARAGRAPH_\nLeta 1926 je diplomiral na\xc2\xa0\xc2\xbbDePauw University\xc2\xab\xc2\xa0(Greencastle, Indiana), kjer je bil pripadnik NROTC._NEWLINE_Sprva je slu\xc5\xbeil mesec dni v Kopenski vojski ZDA, v pehotni rezervi, dokler ni bil 20. julija 1926 sprejet v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik._NEWLINE_Poslan je bil v Marine Officers Basic School (Navy Yard, Filadelfija), ki jo je kon\xc4\x8dal \xc5\xa1ele 1928, saj je bil vmes poslan z 6. marinskim polkom na Kitajsko. Nato je slu\xc5\xbeil v Quanticu (Virginija), Pensacoli (Florida) in v San Diegu (Kalifornija)._NEWLINE_Od junija 1929 do septembra 1931 je bil dodeljen marinskemu odredu na USS Maryland. Nato je postal poveljnik \xc4\x8dete v MCB San Diego, kjer je ostal do maja 1932, ko je bil poslan v Puget Sound Navy Yard (Bremerton, Washington)._NEWLINE_Od junija 1933 do maja 1934 je slu\xc5\xbeboval v\xc2\xa0\xc2\xbbCivilian Conservation Corps\xc2\xab\xc2\xa0v Idahu in New Jerseyu; nato pa v Seattlu (Washington) do novembra 1934, ko je bil s 4. marinskim polkom poslan na Kitajsko, sprva v \xc5\xa0anghaj, potem pa v Peking. Junija 1936 se je vrnil v ZDA, kjer je bil ponovno name\xc5\xa1\xc4\x8den v Puget Sound Navy Yardu._NEWLINE_Julija 1937 je vstopil v ni\xc5\xbeji te\xc4\x8daj pri Marine Corps Schools (Quantico), ki ga je kon\xc4\x8dal maja 1938. Nadaljnji dve leti je ostal v \xc5\xa1olah kot in\xc5\xa1truktor, dokler se ni junija 1940 pridru\xc5\xbeil 6. marinskemu polku v San Diegu._NEWLINE_Ta je bil maja 1941 poslan na Islandijo, kjer je deloval na polo\xc5\xbeaju polkovnega operacijskega polka do oktobra 1941, ko je postal operacijski \xc4\x8dastnik 1. marinske brigade. Februarja 1942 je postal poveljnik 2. bataljona 6. marinskega polka; ta polo\xc5\xbeaj je zasedal do marca istega leta, ko je bila brigada razpu\xc5\xa1\xc4\x8dena. Julija je postal pomo\xc4\x8dnik \xc4\x8dastnika za operacije in urjenje 2. marinske divizije._NEWLINE_Na krovu USS Matsonia je septembra 1942 odplul v Wellington (Nova Zelandija), kjer je ostal en mesec. Od oktobra 1942 do novembra 1943 je opravljal dol\xc5\xbenost G-3 2. marinske divizije; med tem \xc4\x8dasu je bil oktobra 1942 opazovalec pri 1. marinski diviziji (Guadalcanal) in poleti 1943 pri 43. pehotni diviziji (Redova, Nova Georgija)._NEWLINE_9. novembra 1943 je postal poveljnik 2. marinskega polka, ki ga je vodil med bitko za Taravo; med to bitko je bil ponovno ranjen in odlikovan z medaljo \xc4\x8dasti._NEWLINE_Decembra 1943 je postal na\xc4\x8delnik \xc5\xa1taba 2. marinske divizije; na tem polo\xc5\xbeaju je sodeloval v bitko za Saipan in za Tinian. Oktobra 1944 se je vrnil v ZDA._NEWLINE_Ko se je vrnil v ZDA, je postal logisti\xc4\x8dni \xc4\x8dastnik Oddelka za na\xc4\x8drte in politiko pri HQMC. Junija 1947 je bil spet poslan v tujino, kjer pa je ostal le dva meseca, saj je bil imenovan za poveljujo\xc4\x8dega \xc4\x8dastnik Poveljstva slu\xc5\xbeb pri Fleet Marine Force (FMF) Pacifik. Junija 1949 je postal na\xc4\x8delnik \xc5\xa1taba 1. marinske divizije. Leto pozneje je bil postavljen za poveljujo\xc4\x8dega \xc4\x8dastnika The Basic School, kar je opravljal od julija 1950 do aprila 1952. Takrat je bil preme\xc5\xa1\xc4\x8den v\xc2\xa0\xc2\xbbOffice of the Fiscal Director\xc2\xab, (HQMC), kjer je bil pomo\xc4\x8dnik direktorja._NEWLINE_Julija 1953 je postal\xc2\xa0\xc2\xbbFiscal Director of the Marine Corps\xc2\xab. Maja 1956 je postal in\xc5\xa1pektor-general za urjenje rekrutov, nakar je septembra istega leta postal\xc2\xa0\xc2\xbbGlavni in\xc5\xa1pektor KMP ZDA\xc2\xab\xc2\xa0 (to dol\xc5\xbenost je opravljal do maja 1957. Naslednji mesec se je vrnil v Camp Pendleton in postal poveljujo\xc4\x8di general 1. marinske divizije. Marca 1958 je postal poveljujo\xc4\x8di general 3. marinske divizije (Okinava). Maja 1959 je bil preme\xc5\xa1\xc4\x8den v ZDA, kjer je postal poveljujo\xc4\x8di general Marine Corps Recruit Depot (Parris Island)._NEWLINE_12. avgusta 1959 ga je predsednik ZDA Dwight David Eisenhower predlagal za komandanta KMP ZDA. 2. novembra 1959 je postal na\xc4\x8delnik \xc5\xa1taba HQMC. 1. marca 1960 je postal Komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_1963 se je upokojil. Umrl je 13. januarja 1983 po dolgotrajni bolezni in je pokopan na pokopali\xc5\xa1\xc4\x8du Arlington.'